Utangulizi
Pepa hii itazungumzia mfumo wa uzalishaji mali uitwao usawa (Equalism). Mfumo huo umegunduliwa na mimi Ahmad Juma Shelimo. Ni mfumo ambao hukusudia kuhakikisha kwamba umaskini unatoweka na kuleta usawa baina ya watu wote waishia katiika jamii husika. Katika mfumo wa usawa kila kitu hutolewa bure kwa raia na wana jamii wote. Mfumo huu huifanya serikali kama baba na raia kama watoto yaani baba huhakikisha kwamba wanae wanapata mahitaji yao ya msingi ya kila siku na watoto wenye nguvu na uwezo humsaidia baba yao katika kutimiza jukumu hilo. Katika mfumo wa usawa kufanya kazi ni jambo la lazima kwa sababu mtu ambaye hajafanya kazi hana mchango katika uzalishaji mali na atakuwa hastahili mgao wa aina yoyote katika mali iliyozalishwa. Ni mfumo ambao hakuna mishahara kwa watu wanaofanya kazi bali serikali huhakikisha kwamba kila anayefanya kazi kazi anapata mahitaji yake ya kila siku. Katika mfumo wa usawa huduma za kijamii kama makazi, mawasiliano, maji, elimu, usafiri nk hutolewa bure kwa kila mtu maadamu tu anatimiza wajibu wake aliopangiwa na jamii yake. Katika mfumo wa usawa kufanya kazi ni kutimiza wajibu na kupata mahitaji  ya msingi ni haki ya kila mtu. Mali zilizopo nchi zinatutosha sisi sote, tatizo ni jinsi zinavyo gawanywa, kwa hiyo basi mfumo huu husimamia ugawanywaji wa mali za nchi na za dunia kwa ujumla wake.
Lengo kuu
Kuna mifumo mingi sana ya uchumi ambayo imewahi kuwepo katika vipindi tofauti vya maisha ya mwanadamu, mifumo hiyo ni kama ujima, utumwa, ujamaa na ubepari. Kila mfumo ulikuwa na ubora wake na mapungufu yake. Kwa sasa mfumo unaotumika ni mfumo wa ubepari ambao mwenye mtaji ndio bosi na wengine huuza nguvu na ujuzi wao kwa mwenye mtaji. Mfumo huu huleta matabaka katika jamii ya wanadamu. Mfumo huu unafaida kwamba ukiwa na mtaji na ukaweza kujua mbinu za kuliteka soko basi utapata faida kubwa na kuwa tajiri. Katika mfumo wa ubepari ngazi ya juu kabisa ni ubosi na utajiri. Katika mfumo wa ubepari huhitaji wachache wawe juu na wengine wawe chini na hii ndio maana kuna umaskini, hii ni kwa sababu kama kila mtu anapata mahitaji yake ya msingi basi nani atakubali kuwa mfanyakazi wa mtu mwingine? Katika mfumo wa ubepari bosi ni hela, mwenye hela anasauti juu ya mambo mbali mbali yanayohusu maisha yake na maisha ya watu wengine wengine wanaomzunguuka katika namna ambayo siyo ya moja kwa moja. Wenye nacho hufurahia tabaka la wasio nacho kwa sababu wasio nacho ni watumishi wao katika shughuli za kila siku. Wale wasionacho hukubali unyonge wa kutumikishwa kazi mbalimbali kwa sababu tu wanalenga kupata ujira ili waweze kujikimu na mahitaji ya kila siku. Mfumo wa uzalishaji mali wa usawa huhakikisha kwamba hakuna mtu anakuwa mtumwa wa mtu mwingine kwa sababu tu Fulani anakipato kikubwa kushinda wengine bali kazi zitakuwa zinapangwa katika namna ya kusaidiana na kuhakikisha kwamba watu wote katika jamii wanapata kazi na ujira ulio sawa maadam tu wamefanya kazi katika muda ulio sawa.
Mfumo wa usawa jinsi unavyofanya kazi
Mfumo wa usawa una baadhi ya mambo ambayo hufanana na ujamaa na baadhi ya mambo hufanana na utumwa. Hufanana na ujamaa kwa sababu zana na malighafi za uzalishaji ni mali ya jamii nzima na sio mali za watu binafsi na hufanana na utumwa kwa sababu watu wote ni wafanyakazi ambazo husimamiwa sana kuhakikisha uzalishaji na mwisho wa siku wote hutanua kama ma bwana wa watumwa yaani watu hufanya kazi ambazo husimamiwa sana na baada ya kazi hupata matunda ya kazi yao kama mabosi.
Mfumo wa uzalishaji mali una kanuni tatu
1. Bidhaa zote ni bure na hugawanywa bure kwa raia wote
Kila raia anayeishi kwenye serikali ambayo hufuata mfumo wa usawa anastahili kupata mahitaji yake ya msingi kutoka kwa serikali yake bure. Serikali itahakikisha kwamba raia wake wanavaa, wanakula, wanawasiliana, wanalala, wanapata elimu, maji, umeme na matibabu bure kabisa
2. Kufanya kazi ni wajibu wa kila raia mwenye nguvu
Kila raia atapewa kazi ya kufanya na kusimamiwa na serikali yake. Kufanya kazi ni jambo la wajibu la kutimiza jukumu la kuimarisha uchumi wan chi. Hakuna malipo ya aina yoyote ya mshahara ambayo hutolewa baada yakufanya kazi. Katika mfumo wa usawa kazi hazifanywi ili kupata mshahara bali ni kutimiza wajibu. Raia hushiriki katika uzallishaji mali ambazo mwisho wa siku hutumika katika kuwahudumia.
3. Bidhaa za bure hupewa wale tu ambao wamefanya kazi au kwa wale ambao kwa sababu zilizo thibitishwa kwamba hawawezi kufanya kazi
Hii kanuni ya tatu huufanya mfumo wa uzalishaji mali wa usawa kuwa imara na wenye uwezo wa kujisimamia. Katika mifumo iliyopo ni kwamba mtu anafanya kazi kisha anapata fedha kisha anapata bidhaa. Hii ni tofauti na mfumo wa usawa ambao mtu akifanya kazi anakutanishwa na bidhaa moja kwa moja. Japo kuwa mfumo wa usawa hufuta matumizi ya pesa lakini sio mfumo wa kubadilishana bidhaa kwa bidhaa.  Usawa huja katika ugawanyaji wa bidhaa kwa sababu mahitaji yanayotolewa ni yale ambayo huleta usawa kwa raia wote. Mfano mtu mmoja hula robo tatu za mchele na nusu kilo ya nyama kwa siku. Huhitaji gram 250 za dawa ya meno kwa mwezi n.k. 
Mfumo wa super market
Mfumo wa uzalishaji mali, huhutaji ziwepo super market kila mtaa. Super market hizi zitakuwa zimesheheni mahitaji mbambali mbali ya binadamu ya kila siku. Super marketi hizi ni kubwa zenye uwezo wa kuhudumia mtaa mzima. Bidhaa ndani ya supermarket hutolewa bure kwa raia ambao watakuwa kuwa wamesha fanya kazi tayari. Yaani kila raia atakuwa na kadi ya kielectronic ambayo ina taarifa ambazo zinamhusu. Kadi hiyo itakuwa inaboreshwa (the card is updated) kila mara baada ya kazi kuonesha kwamba mhusika ameshafanya kazi. Atakwenda nayo supermarket nakuchukulia bidhaa. Katika supermarket kutakuwa na mashine ndogo za kusomea kadi kwa hiyo kila aliyefanya kazi ataweza kuchukua mahitaji yake ya msingi katika supermarket. Au mbali na kadi za ki electronic zinaweza kutumika line za simu kama vile wafanyavyo watu wa m pesa.
Bima ya maisha
Kadi ambayo anapewa mtu inakuwa ni bima yake ya maisha. Itamsaidia kupata mahitaji yake ya msingi na mahitaji yake ya ziada katika jamii yake maadamu tu anatimiza wajibu aliopangiwa. Watoto wake watasoma bure, yeye na familia yake watatibiwa bure, atasafiri bure wakati wa likizo, anapata nyumba bure, na kila anachopewa ni bure. 
Mfano wa kwanza
James ni mhandisi wa majengo. Yeye na vijana wake wanajenga majengo mapya kila siku kulingana na ramani yaliyopewa. Majengo hayo hugawanywa kwa vijana mara wanapofikia umri wa kuoa na kwa wafanyakazi ambao hutoka mbali na sehemu yao ya kazi. Kila siku yeye na vijana wake hufanya kazi kwa bidii na mwisho wa siku kadi zao huingizwa taarifa kwamba wameshafanya kazi kwa hiyo waende wakapate mahitaji yao ya msingi kwenye super market. Gari huwafuata kutoka site na kuwapeleka sehemu wanazoishi kisha kila mmoja huenda supermarket kuchukua bidhaa. Kisha hurudi majumbani mwao kupumzika na watu wa familia zao
Mfano wa pili

